English: Thank you, Deputy Presiding Officer, and can I thank everybody who's contributed to this debate? I think it's been an extremely good debate, and a very well-informed debate. Many Members have spoken about their own personal experiences of technology, and indeed have given us some of the very stark facts about online abuse, online exploitation, and indeed some of the problems that that has caused, including for individuals in circumstances like Paul's constituent, who, unfortunately, took their own life. I should have paid tribute, actually, to the work of Jayne Bryant as chair of the cross-party group on preventing child sexual abuse, because she's done an excellent job in highlighting this as an issue, along with the NSPCC and others, who have been working hard to get it onto our agenda more forcefully. You've done an excellent job, and I'm pleased you've been able to contribute to the debate today. I think also - I was very taken, actually, with Gareth Bennett's point about parents and the role of parents, because there is a lot of parental ignorance, frankly, about the potential abuse that's taking place in the upstairs bedroom where their child is squirreled away while they're downstairs watching the TV, and many parents aren't aware of the fact that they can put filters in place, that they can put apps on people's mobile phones, et cetera, in order to better protect their families. And, you know, I'm a dad - it was good to hear Kirsty as the Cabinet Secretary referring to her children too - I want the best possible protections in place for my children, and I've been really impressed, actually, with the resources that are out there if you seek them and if you look for them. So, I think the fact that many schools are quite rightly engaging with parents in order to encourage them to take up those opportunities is a good thing, and I was very pleased to hear that in your response, Minister, to the debate. As Suzy Davies quite rightly said, this is an international issue, it's not just something that Wales needs to tackle, or the UK needs to tackle, and I'm pleased that the UK is ahead of the pack, really, and is doing some world-leading stuff on tackling the dangers of the internet. I was very pleased, also, to hear you mention the ark of the covenant after I mentioned Moses' stone tablets from the top of Sinai, which, of course, were put into the ark of the covenant afterwards, so it's a nice link there. But most of all, Cabinet Secretary, I'm delighted with your response to the debate, because I think it shows that we've got consensus across the Chamber on this important issue - and not only that, but that you are prepared to take some action. So, I was delighted to hear you talk about the national online safety action plan that you're now hoping to develop. We will want to work with you on that and support its implementation in whatever way that we can. But let's not forget also that it's not just about schools, it's not just about working with parents, we need to work with wider society too, with businesses and other organizations, basically, wherever free Wi-Fi is available. Just one final point here: I was very concerned - . I recently took out a mobile phone contract with Vodafone - I'm going to name them - and it was a great deal. However, one of the problems with the contract was that it came with automatic internet safety filtering, which was great, but, after a month, they told me I had to pay extra for that filtering to continue. These should be things that are automatic. Frankly, we should be paying more for taking those filters down, rather than actually having to pay for them to be put in place. So, let's keep working together, on a corporate basis in the Assembly, to challenge these sorts of things and these sorts of attitudes from telephony providers, from businesses, who don't pay the due regard that they need to to the dangers of internet safety, and, hopefully, we can make Wales a safer place to grow up. Thank you.
Welsh: Diolch, Dirprwy Lywydd, a hoffwn ddiolch i bawb sydd wedi cyfrannu at y ddadl hon. Rwy'n credu ei bod wedi bod yn ddadl eithriadol o dda, ac yn ddadl oleuedig iawn. Siaradodd llawer o'r Aelodau am eu profiadau personol o dechnoleg, ac yn wir maent wedi rhoi i ni rai o'r ffeithiau llwm iawn am gam-drin ar-lein, ecsbloetio ar-lein, a rhai o'r problemau y mae hynny wedi'u hachosi yn wir, gan gynnwys i unigolion mewn amgylchiadau tebyg i etholwr Paul, yn anffodus, a gyflawnodd hunanladdiad. Dylwn fod wedi talu teyrnged, mewn gwirionedd, i waith Jayne Bryant fel cadeirydd y grŵp trawsbleidiol ar atal cam-drin plant yn rhywiol, gan ei bod wedi gwneud gwaith rhagorol yn tynnu sylw at hyn fel problem, ynghyd â'r NSPCC ac eraill, sydd wedi bod yn gweithio'n galed i'w gael yn fwy amlwg ar ein hagenda. Rydych wedi gwneud gwaith rhagorol, ac rwy'n falch eich bod wedi gallu cyfrannu at y ddadl heddiw. Rwy'n meddwl hefyd - gwnaeth pwynt Gareth Bennett am rieni a rôl rhieni argraff fawr arnaf mewn gwirionedd, oherwydd ceir llawer o anwybodaeth ymysg rhieni, a dweud y gwir, am y cam-drin posib sy'n digwydd yn yr ystafell wely i fyny'r grisiau lle mae eu plentyn yn ymlochesu tra'u bod hwy i lawr y grisiau'n gwylio'r teledu, ac nid yw llawer o rieni yn ymwybodol o'r ffaith y gallant roi hidlwyr ar waith, y gallant roi apiau ar ffonau symudol pobl ac yn y blaen er mwyn diogelu eu teuluoedd yn well. Wyddoch chi, rwy'n dad - roedd yn dda clywed Kirsty fel Ysgrifennydd y Cabinet yn cyfeirio at ei phlant hefyd - rwyf eisiau'r mesurau diogelwch gorau posibl ar waith ar gyfer fy mhlant, a gwnaeth yr adnoddau sydd ar gael os edrychwch amdanynt argraff fawr arnaf mewn gwirionedd. Felly, rwy'n meddwl bod y ffaith fod llawer o ysgolion yn ymgysylltu'n gwbl briodol gyda rhieni er mwyn eu hannog i fanteisio ar y cyfleoedd hynny'n beth da, ac roeddwn yn falch iawn o glywed hynny yn eich ymateb i'r ddadl, Gweinidog. Fel y dywedodd Suzy Davies yn gwbl briodol, mae hwn yn fater rhyngwladol, nid rhywbeth y mae angen i Gymru'n unig fynd i'r afael ag ef, neu rywbeth y mae angen i'r DU yn unig fynd i'r afael ag ef, ac rwy'n falch fod y DU ar flaen y gad mewn gwirionedd, ac yn gwneud pethau sy'n arwain y byd ar fynd i'r afael â pheryglon y rhyngrwyd. Roeddwn yn falch iawn hefyd o'ch clywed yn sôn am arch y cyfamod ar ôl i mi grybwyll llechi cerrig Moses ar ben mynydd Sinai, llechi cerrig a roddwyd yn arch y cyfamod wedi hynny, felly dyna gyswllt da yn y fan honno. Ond yn bennaf oll, Ysgrifennydd y Cabinet, rwyf wrth fy modd gyda'ch ymateb i'r ddadl, am fy mod yn credu ei fod yn dangos ein bod wedi cael consensws ar draws y Siambr ar y mater pwysig hwn - ac nid yn unig hynny, ond eich bod yn barod i weithredu. Felly, roeddwn yn falch iawn o'ch clywed yn sôn am y cynllun gweithredu diogelwch ar-lein cenedlaethol y gobeithiwch ei ddatblygu yn awr. Byddwn yn awyddus i weithio gyda chi ar hwnnw a chefnogi ei weithrediad ym mha ffordd bynnag y gallwn. Ond gadewch i ni beidio ag anghofio hefyd nad yw'n ymwneud yn unig â'r ysgolion, nid yw'n ymwneud yn unig â gweithio gyda rhieni, mae angen i ni weithio gyda'r gymdeithas ehangach hefyd, gyda busnesau a sefydliadau eraill, yn y bôn, lle bynnag y mae Wi-Fi am ddim ar gael. Un pwynt olaf yn y fan hon: roeddwn yn pryderu'n fawr - . Yn ddiweddar, trefnais gontract ffôn symudol gyda Vodafone - rwy'n mynd i'w henwi - ac roedd yn fargen wych. Fodd bynnag, un o'r problemau gyda'r contract oedd ei fod yn dod gyda hidlydd diogelwch rhyngrwyd awtomatig, a oedd yn wych, ond ar ôl mis, cefais wybod ganddynt fod yn rhaid i mi dalu rhagor er mwyn i'r hidlydd barhau. Dylai'r rhain fod yn bethau sy'n awtomatig. A dweud y gwir, dylem fod yn talu mwy am gael gwared ar yr hidlwyr, yn hytrach na gorfod talu am eu rhoi ar waith mewn gwirionedd. Felly, gadewch i ni barhau i weithio gyda'n gilydd, ar sail gorfforaethol yn y Cynulliad, i herio'r mathau hyn o bethau a'r mathau hyn o agweddau gan ddarparwyr teleffoni, gan fusnesau, nad ydynt yn talu'r sylw dyledus sydd angen ei wneud i beryglon diogelwch y rhyngrwyd, a gobeithio, gallwn wneud Cymru'n lle mwy diogel i dyfu i fyny ynddo. Diolch.